חוק לתיקון ולקיום תוקפן של תקנות שעת חירום (נגיף הקורונה החדש – אכיפה) (תיקון מס' 2), התש"ף-2020
הצעת חוק ממשלתית, הכנסת ה-23
פורסם: ספר החוקים, חוברת 2823, עמ' 218, 2020-07-07T00:00:00+03:00
התיקון לחוק קובע הוראות שמטרתן העיקרית היא ייעול והגברה של האכיפה על חובת עטיית מסכה. בכלל זה, התיקון לחוק מרחיב את מעגל הפקחים שיוסמכו להטיל קנס בשל אי-עטיית מסכה, כך שיכלול גם פקחים של הרשויות המקומיות, מפקחים שהם עובדי המדינה ופקחי רשות הטבע והגנים, ואולם רק בכפוף להנחיה ולהכשרה מתאימה. האכיפה בידי כל הגורמים תתבצע בהתאם למדיניות שתיקבע על ידי המשטרה, תוך התחשבות בתנאי אכיפה כלפי אוכלוסיות מיוחדות כגון בעלי מוגבלויות, ילדים, ומבוגרים, בהתאם לאמות מידה שוויוניות, ותוך האפשרות של הפקח או השוטר להימנע מהטלת הקנס בהתאם לנסיבות. כמו כן, הועלה גובה הקנס על אי-עטיית מסכה מ-200 שקלים ל-500 שקלים. 
לבסוף, נקבעה האפשרות למסור הודעה על הטלת קנס מינהלי בכל הנוגע לעבירות שונות הקשורות לפתיחת עסקים, גם בדרך של מסירה לאחראי על המקום או העסק, בנוסף להמצאתה בדואר רשום למפעיל.